**projektas**

**reg. Nr. T-182**

**2.21. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASTATO PERTVARKYMO DARBŲ VERTĖS PERDAVIMO**

2021 m. rugsėjo d. Nr. T1-

Pasvalys

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ (Lietuvos Respublikos finansų ministro 2009 m. gruodžio 22 d. įsakymo Nr. 1K-466 redakcija) (su visais aktualiais pakeitimais), 32.1 punktu, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), ir atsižvelgdama į Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2021 m. rugsėjo 9 d. pažymą, Pasvalio rajono savivaldybės taryba nusprendžia:

1. Perduoti Pasvalio r. Pumpėnų gimnazijai Pasvalio rajono savivaldybei nuosavybės teise priklausančio šiuo metu jos patikėjimo teise valdomo pastato, esančio Panevėžio g. 53, Pumpėnai, Pasvalio r. sav. (unikalus Nr. 4400-1054-4099), pertvarkymo darbų (esminio pagerinimo) vertę – 55 103,00 Eur (inventorinis Nr. 121010268, statybos metai – 2020), šio pastato įsigijimo savikainai padidinti.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodytų pertvarkymo darbų (esminio pagerinimo) vertės perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2021-09-09 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PASTATO PERTVARKYMO DARBŲ VERTĖS PERDAVIMO**

2021-09-09

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina savivaldybės taryba, o savivaldybės įstaigos ir organizacijos turtą valdo, naudoja ir juo disponuoja patikėjimo teise.

Sprendimo projekte nurodytas Pasvalio rajono savivaldybei (toliau – Savivaldybė) nuosavybės teise priklausantis pastatas, esantis Panevėžio g. 53, Pumpėnai, Pasvalio r. sav., patikėjimo teise valdomas Pasvalio r. Pumpėnų gimnazijos. 2020–2021 metais Savivaldybės administracija atliko šios mokyklos pastato katilinės pertvarkymo darbus, panaudodama Savivaldybės biudžeto lėšas – 55 103,00 Eur.

Vadovaujantis 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktu, esminio turto pagerinimo išlaidos apskaitoje registruojamos didinant atitinkamo ilgalaikio materialiojo turto įsigijimo savikainą.

Pertvarkymo darbams panaudotos lėšos šiuo metu apskaitytos Savivaldybės administracijoje 1210121 sąskaitoje „Esminio pagerinimo darbų įsigijimo savikaina“. Kadangi darbai yra baigti, tikslinga šias lėšas perduoti Pasvalio r. Pumpėnų gimnazijai, kuri padidintų pastato įsigijimo savikainą.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė